Z A P I S N I K

3. sjednice Vijeća Mjesnog odbora Volovčica
održane dana 10. kolovoza 2021. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić
NENAZOČNI ČLANOVI VIJEĆA: Ivan Mlinarević

PREDSJEDAVA: Iva Jelačić, predsjednica Vijeća

ZAPISNIK VODI: Iva Jelačić, predsjednica Vijeća

Predsjednica konstatira da je nazočno 6 od 7 članova/ica Vijeća, što znači da Vijeće može pravovaljano odlučivati te otvara 3. sjednicu Vijeća Mjesnog odbora.

Vijeće jednoglasno usvaja i verificira tekst Zapisnika 2. sjednice Vijeća održane dana 06. srpnja 2021. godine.
Na prijedlog predsjednice, Vijeće jednoglasno utvrđuje

D N E V N I   R E D

1. Donošenje mišljenja / zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene,
2. Donošenje mišljenja / zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora,
3. Aktualna komunalna problematika,
4. Razno: izvješća, pitanja i prijedlozi.
Ad 1) Donošenje mišljenja / zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene

Temeljem provedene rasprave Vijeće jednoglasno donosi 

Z a k lj u č a k
o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene.

1. Vijeće Mjesnog odbora Volovčica daje pozitivno mišljenje o Nacrtu prijedlogu Odluke o izmjenama i dopunama Odluke o davanju u zakup i na drugo korištenje površina javne namjene.

2. Ovaj zaključak biti će upućen Vijeću Gradske četvrti Peščenica-Žitnjak.
Ad 2) Donošenje mišljenja / zaključka o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
Temeljem provedene rasprave Vijeće jednoglasno donosi 
Z a k lj u č a k
o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
1. Vijeće Mjesnog odbora Volovčica daje pozitivno mišljenje o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Ovaj zaključak biti će upućen Vijeću Gradske četvrti Peščenica-Žitnjak.

Ad 3) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 

· provedbu tekućeg održavanja zelenih površina u ulici Josipa Kosora od kućnog broja 1 do kućnog broja 23.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za komunalne poslove i javne površine ishodi 

· dozvolu za postavljanje podloga za spremnike za otpad na sjevernoj strani ulice Josipa Kosora od kućnog broja 1 do kućnog broja 23,

te da od Zagrebačkog Holdinga d.o.o. – Podružnice Čistoća zatraži
· izmještanje spremnika za otpad sa južne strane (ispred stambene zgrade) na sjevernu stranu ulice Josipa Kosora od kućnog broja 1 do kućnog broja 23.

Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da uputi pisanu prijavu nadležnoj Policijskoj postaji 
· o učestalom narušavanju javnog reda i mira na javnoj površini ispred Radoš Trgovine d.o.o., ulica Josipa Kosora 3,
te da uputi pisanu prijavu Sektoru za komunalno i prometno redarstvo – Odjel komunalnog redarstva
· protiv Radoš Trgovine d.o.o., ulica Josipa Kosora 3, za kršenje odredbe Odluke o komunalnom redu kojom je pravna ili fizička osoba obrtnik koja obavlja djelatnost zbog koje dolazi do onečišćavanja javnih površina, dužna iste redovito čistiti ili osigurati njihovo čišćenje.

Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da, u svrhu povećanja sigurnosti svih sudionika u prometu, od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za promet i od Zagrebačkog Holdinga d.o.o. – Podružnica Zagrebačke ceste zatraži
· sukladno procjeni struke, donošenje rješenja i postavljanje adekvatne prometne opreme ceste (uspornici) ili prometnih svjetla za upravljanje prometom na Borongajskoj cesti kod raskršća Borongajske ceste i Turopoljske ulice.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za promet i od Zagrebačkog Holdinga d.o.o. – Podružnica Zagrebačke ceste zatraži
· donošenje rješenja o poništenju postojećeg pješačkog prijelaza preko Zapoljske ulice kod Borongajske ceste br. 82-100 (isti završava na zelenoj površini) te donošenje rješenja i iscrtavanje novog, funkcionalnog pješačkog prijelaza s pratećom prometnom opremom ceste na potezu od DV Cvrčak – Područni objekt Zapoljska 34 do OŠ Petra Predadovića.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od  Gradskog ureda za opću upravu zatraži 
· pravno tumačenje o građanskom stanju vezanom za registrirano prebivalište/boravište građana na adresi Trg Stjepana Konzula od kućnog broja 1 do kućnog broja 5 s pristupima i ulazima stambenoj zgradi navedene adrese iz ulice Hermana Dalmatina bez da je ta činjenica vidljivo označena.

Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi zatraži dostavu izvješća  
· o poduzetim radnjama sukladno zaključku 47. sjednice VMO Volovčica (klasa: 026-02/21-02/746, ur.br. 251-06-11-1114-21-2 od 06.04.2021.) o ponovnom postavljanju uspornika na pješačkom prijelazu kod glavnog ulaza u OŠ Frana Krste Frankopana.

Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Vodoopskrbe i odvodnje d.o.o.  zatraži 
· žurnu provedbu čišćenja i redovnog održavanja svih oborinskih, drenažnih drugih sustava javne odvodnje na području Mjesne samouprave Volovčica.
                                                                       Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Vodoopskrbe i odvodnje d.o.o. zatraži 
· uvođenje mjesečne provedbe čišćenja i redovnog održavanja svih oborinskih, drenažnih drugih sustava javne odvodnje na cjelokupnom području ulice Frana Alfirevića radi sprječavanja učestalih plavljenja prizemnih i podrumskih prostora stambenih zgrada i kuća uslijed preopterećenosti zastarjelog sustava javne odvodnje.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi Zagrebačkog Holdinga d.o.o. zatraži 
· promjenu granulata te provedbu tekućeg održavanja zelenih površina i učestalije čišćenje prostora Moslavačkog trga s posebnim naglaskom na pristupne staze prostoru dječjeg igrališta.
Z a k lj u č a k

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi zatraži 
· utvrđivanje nadležnosti Grada Zagreba i Gradske četvrti Peščenica-Žitnjak za sanaciju potpornog zida u Ivanićgradskoj ulici 56, čije strukturno oštećenje u potresu 22.03.2021. godine ugrožava kretanje javnom površinom uz navedeni zid prema trgu Stjepana Konzula, te provedbu žurne sanacije istog.
Z a k lj u č a k

o rješavanju komunalne problematike
Sukladno zamolbi Centra KNAP od 14.07.2021. godine za uređenje javnog puta i sadnju zelene ograde duž južne strane Centra KNAP, Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi zatraži 
· provedbu tekućeg održavanja postojeće zelene ograde uz javni put i učestalije čišćenje javnog puta duž južne strane Centra KNAP uz Glazbene škole Zlatka Balokovića između Ivanićgradske ulice i Moslavačkog trga,
te da
· u Plan komunalnih aktivnosti uvrsti uređenje nove zelene ograde uz javni put i obnovu samog javnog puta duž južne strane Centra KNAP i Glazbene škole Zlatka Balokovića između Ivanićgradske ulice i Moslavačkog trga.Ad 4) Razno: izvješća, pitanja i prijedlozi
Izvješća:

Predsjednica Vijeća upoznaje članove Vijeća da je gradonačelnik Grada Zagreba dana 09.08.2021. godine objavio javni poziv za iskazivanje interesa za članstvo u školskim odborima osnovnih i srednjih škola i domskim odborima učeničkih domova kojih je osnivač Grad Zagreb. Sukladno propisanim uvjetima u navedenom pozivu Vijeće mjesnog odbora Volovčica moći će predložiti jednog kandidata između svojih vijećnika kao predstavnika grada u školskom odboru osnovne škole na svom području – OŠ Petra Preradovića.

Temeljem provedene rasprave Vijeće jednoglasno donosi:
Z a k lj u č a k

o odgađanju donošenja odluke o predloženom predstavniku VMO Volovčica u Školskom odboru Osnovne škole Petra Preradovića te će se ista donijeti na narednoj, 4. sjednici VMO Volovčica.

Predsjednica zahvaljuje svima na učešću u radu sjednice.
Dovršeno u 20:00 sati.

KLASA: 026-02/21-02/1358
URBROJ: 251-06-11-1114-21-1 

Zagreb, 03. kolovoza 2021.

Predsjednica
Vijeća Mjesnog odbora Volovčica
Iva Jelačić,v.r.
